b'\n_START_ARTICLE_\nT44\n_START_SECTION_\nLokomotivets historie\n_START_PARAGRAPH_\nLokomotivtypen har f\xc3\xb8rst og fremst blitt benyttet til \xc3\xa5 trekke godstog samt til skifting, men den har ogs\xc3\xa5 trukket persontog. P\xc3\xa5 1970-tallet ble denne typen satt opp i persontrafikk p\xc3\xa5 den uelektrifiserte jernbanestrekningen Borl\xc3\xa4nge\xe2\x80\x93Mora, mens den p\xc3\xa5 1990-tallet ble prukt til persontrafikk p\xc3\xa5 Inlandsbanan. I forhold til sin forgjenger T43 er T44 noe sterkere og f\xc3\xb8rerhytten er modernisert og har bedre lydisolering, men lokomotivet har ellers mange likheter med T43. Utseendemessig skiller T44 seg ut ved at den i st\xc3\xb8rre grad har mer kantete former. Opp til tre T44 kan multippelkj\xc3\xb8res. _NEWLINE_Denne typen er dieselelektrisk, som vil si at det blir drevet av elektriske banemotorene, som blir matet med str\xc3\xb8m fra en generator, som igjen er koblet til en tolvsylindret totaktsmotor produsert av amerikanske General Motors. Flere lokomotiver har ogs\xc3\xa5 blitt utrustet med radiostyring, noe som skal gj\xc3\xb8re skifting lettere, og dette kan igjennkjennes ved at disse har antenner p\xc3\xa5 taket og et bredt, r\xc3\xb8dmalt b\xc3\xa5nd p\xc3\xa5 siden. _NEWLINE_Da SJ ble splittet opp i 2001 overtok Green Cargo de resterende lokomotivene, men ogs\xc3\xa5 fire lokomotiver ble solgt til det svenske selskapet TGOJ._NEWLINE_I 2009\xe2\x80\x932011 hadde Green Cargo 62 av lokomotivene inne til en total renovering hos Bombardier Transportation i Randers, Danmark. De renoverte lokene fik ny litra Td. Green Cargo bruker ogs\xc3\xa5 T44 i Norge i godstog p\xc3\xa5 Raumabanen, som assistanselokomotiv i GCs godstog p\xc3\xa5 S\xc3\xb8rlandsbanen og i skifting.\n_START_SECTION_\nNSB Di 7\n_START_PARAGRAPH_\nI 1993 kj\xc3\xb8pte NSB lok nummer 276 av SJ, som fikk norsk litra og nummer Di 7.634, for \xc3\xa5 brukes i Narvik, da den eldre typen Di 2 ble for svak for den tunge skiftetjenesten. Loket ble da malt om i NSBs gule og r\xc3\xb8de skiftelokfarger. Da LKABs datterselskap MTAS (i dag LKAB Malmtrafikk) overtok malmtrafikken p\xc3\xa5 Ofotbanen ble loket med over dit og ble igjen regnet som T44, men med nytt nummer 6, og fikk en lys bl\xc3\xa5 farge og hvite striper. LKAB Malmtrafikk har ogs\xc3\xa5 lok nummer 5, tidligere nummer 283, som er r\xc3\xb8dt med hvite striper.'